ເຈົ້າຄອງກຳແພງນະຄອນ Baltimore ຍົກເລີກ ການຫ້າມສັນຈອນໄປມາ ໃນຍາມມື້ຄືນ
ເຈົ້າຄອງກຳແພງນະຄອນ Baltimore ກ່າວວ່າ ເປົ້າໝາຍ ຂອງທ່ານນາງ ກໍແມ່ນວ່າ ບໍ່ຢາກມີການຫ້າມໄປມາ ໃນຍາມມື້ຄືນ ເກີນຄວາມຈຳເປັນ.
ທ່ານນາງ Stephanie Rawlings-Blake ເຈົ້າຄອງກຳແພງ ນະຄອນ Baltimore ໄດ້ລົບລ້າງການຫ້າມສັນຈອນໄປມາຍາມ ກາງຄືນໃນທົ່ວໂຕເມືອງແລ້ວ ໃນວັນອາທິດວານນີ້ ຂະນະທີ່ ພວກປະທ້ວງພາກັບໂຮມຊຸມນຸມກັນ ຕໍ່ຕ້ານການໃຊ້ຄວາມຮຸນ ແຮງຂອງຕຳຫຼວດ ອີກມື້ນຶ່ງ ຢູ່ຂ້າງນອກໂຮງການເມືອງນັ້ນ ນະຄອນ Baltimore ໄດ້ຕົກຢູ່ໃນສະພາບສັບສົນວຸ້ນວາຍ ຫຼັງຈາກ ພິທີສົ່ງສະການທ້າວ Freddie Gray ຄົນອະເມຣິກັນ ເຊື້ອສາຍອາຟຣິກາ ທີ່ເສຍຊີວິດໄປໃນເດືອນແລ້ວນີ້ ໃນລະ ຫວ່າງທີ່ຖືກຕຳຫຼວດ ຄວບຄຸມຕົວໄປ ທ່ານນາງ Rawlings-Blake ກ່າວວ່າ ທ່ານນາງບໍ່ຢາກໃຫ້ມີ ການຫ້າມສັນຈອນໃນຍາມກາງຄືນ ດົນກ່ວາທີ່ຈຳເປັນ ຊຶ່ງທ່ານນາງກ່າວ  ວ່າ ສະຫະພັນອິດສະລະພາບພົນລະເຮືອນອະເມຣິກັນ ແລະພວກເຈົ້າຂອງທຸລະກິດ ໂດຍສະ ເພາະພວກຮ້ານອາຫານ ໄດ້ຕຳໜິຕິຕຽນການຫ້າມຜູ້ຄົນສັນຈອນໃນຍາມກາງຄືນນັ້ນ ບໍ່ດົນຫຼັງຈາກເຈົ້າຄອງກຳແພງເມືອງ ປະກາດຍົກເລີກການຫ້າມຜູ້ຄົນສັນຈອນໃນຍາມກາງຄືນແລ້ວ ທ່ານ Larry Hogan ຜູ້ວ່າການລັດ Maryland ກ່າວວ່າ ພວກທະຫານ ແລະຕຳຫຼວດປະມານ 4 ພັນຄົນທີ່ມາຈາກລັດອື່ນໆ ໄດ້ເລີ້ມອອກຈາກ Baltimore ໄປ ແລ້ວ ທ່ານ Hogan ກ່າວວ່າ ພາວະສຸກເສີນໃນເມືອງ Baltimore ຈະບໍ່ຖືກຍົກເລີກ ຈົນກວ່າພວກທະຫານທັງໝົດໄດ້ອອກຈາກຕົວເມືອງໄປ ພວກເດີນຂະບວນປະທ້ວງ ໄດ້ສວຍໂອກາດເອົາມື້ທີ່ດິນຟ້າອາກາດດີຂອງລະດູບານໃໝ່ ໂຮມຊຸມນຸມກັນຢ່າງສັນຕິຢູ່ຂ້າງນອກໂຮງການເມືອງໃນວັນອາທິດວານນີ້ ຊຶ່ງຫຼາຍຄົນໄດ້ ໄຫວ້ວອນເພື່ອສັນຕິພາບ ພວກຮ້ານຄ້າຢູ່ສູນການຄ້າໃນຄຸ້ມ ທີ່ໄດ້ຖືກລັກຂະໂມຍສິນຄ້າໄປໃນລະຫວ່າງເກີດການ ຈະລາຈົນຂຶ້ນໃນວັນຈັນຜ່ານມານັ້ນ ໄດ້ໄຂຄືນເປັນເທື່ອທຳອິດໃນວັນອາທິດວານນີ້ ອຳ ນວຍໂອກາດໃຫ້ພວກຊາວເມືອງໄດ້ຕ້ອງການຊື້ເຂົ້າປາອາຫານແລະສິນຄ້າ ທີ່ເຂົາເຈົ້າ ຕ້ອງການເປັນທີ່ສຸດນັ້ນ